Big Band Makarska
2023-05-12 19:00 (Europe/Zagreb) | Hrvatska
Koncert Big Band Makarska.

Akademija sirove hrane: Sirove slastice by Mihaela Brijak
2023-05-13 14:00 | Apfel Arena, Put Volicije 5, Makarska, Hrvatska
Izradite ukusne i slatke, ali i zdrave kolače – naučite kako!
S ovom radionicom nećete morati otpuštati gumbe na hlačama i košuljama, suknjama i bluzama jer ćete jednostavno pretvoriti u blaženo zdravo druženje uz hranu.
Kad margarin zamijenite kokosovim maslacem ili maslacem od badema, a šećer datuljama ili rogačem dobijete zanimljive okuse. Prvotno čuđenje „pa zar to nije pečeno“ zamijeni oduševljenje okusom nakon probavanja.
Prehrana sirovom hranom ima veliku vrijednost po naše zdravlje, ali nije sama sebi cilj, nego ima jedan vrlo važan udio u postizanju unutarnjeg mira i harmonije čovjeka i prirode u kojoj živimo.
Iz ljubavi prema zdravoj hrani i isprobavanja sirovih recepata u vlastitoj kuhinji Mihaela je razvila obrt za proizvodnju i prodaju sirovih slastica koje se mogu kupiti i kušati diljem zemlje.
A, sve je počelo unazad dvanaest godina, kad je po prirodi znatiželjna i željna otkrivanja novih područja, počela udovoljavati svom interesu za zdravijom prehranom. Uz dvoje, tada male djece, krenula je pripremati obroke bez šećera, margarina, brašna i bez kuhanja. Kombinacijama voća, povrća, orašastih plodova, sirovog kakaa, kokosovog maslaca i sličnih sastojaka počela je raditi sirove, jednostavne i zdrave obroke.
Obitelj i prijatelji bili su oduševljeni okusima i svi su htjeli recepte. Tada je počela zapisivati kako i od čega što priprema. Mnoge od tih recepata objavila je na svojoj web stranici www.sirovahrana.hr koju je pokrenula 2012. godine kako bi ljude upoznala i informirala o sirovoj prehrani.
Tako 2015. godine izlazi njezina prva knjiga Sirova hrana, kao rezultat osobnih iskustava, vlastitih istraživanja i na tisuće izrađenih i isprobanih sirovih jela. Ova knjiga otkriva sve prednosti prehrane sirovom hranom i donosi brojne recepte kako pripremiti zdrave i ukusne sirove delicije.
Godine 2016. izlazi njezina druga knjiga Slatke strasti s više od 150 recepata za pripremanje zdravih sirovih slastica. Kolači i torte bez jaja, bez šećera, bez margarina, bez pečenja.
2018. godine izlazi treća knjiga Sokovi za zdravlje i vitalnost u suradnji s nutricionistom u knjizi se nalaze recepti sokova, smoothija i doručaka, te savjeti nutricionista.
Zbog velikog zanimanja ljudi za sirove slastice i sve češćeg: „Možemo li to od tebe naručiti?“, Mihaela je pokrenula proizvodnju sirovih slastica čemu je posvećena stranica www.rawsweets.com.
Svi proizvodi napravljeni su od organskih i veganskih sastojaka bez termičke obrade, a u ponudi su razne vrste torti, kuglica i čokolada i namaz.
Ova radionica će sve ljubitelje slatkog ostaviti bez daha…
Za pripremu ovih ukusnih kolača potreban vam je samo blender i multipraktik. Slastice su bez šećera, brašna, jaja i margarina ili maslaca, a iznenaditi ćete se kako su ukusne i sve slatkoljupce će ostaviti bez daha.

Znamo, hrana je ukusna i zdrava. Jako ukusna i zdrava.

Izradite ukusne i slatke, ali i zdrave kolače – naučite kako
S ovom radionicom nećete morati otpuštati gumbe na hlačama i košuljama, suknjama i bluzama jer ćete jednostavno pretvoriti u blaženo zdravo druženje uz hranu.
Ove slastice jednostavne su za pripremu i mogu stajati duže vrijeme u hladnjaku zato dođite i pridružite nam se!
Sirove slastice – Naučite kako napraviti najzdravije sirove slastice, sve od torta, pralina, čokolada, kolačića i keksi… Ova radionica će sve ljubitelje slatkog ostaviti bez daha…
Radionica najzdravijih sirovih kolača od termički neobrađenih sastojaka koji su puni svih potrebnih sastojaka naučiti ćete kako jednostavno i brzo pripremiti ukusne kuglice, praline i tortu koristeći prirodne sirove sastojke.
Za pripremu ovih ukusnih kolača potreban vam je samo blender i multipraktik. Slastice su bez šećera, brašna, jaja i margarina ili maslaca, a iznenaditi ćete se kako su ukusne i sve slatkoljupce će ostaviti bez daha.
Ove slastice jednostavne su za pripremu i mogu stajati duže vrijeme u hladnjaku zato dođite i pridružite nam se!

Pripremat će se:

Mousse od čokolade
Kinder torta ili torta od borovnica
Kuglice od lješnjaka
Energetske pločice
Brownie

Cijena radionice po osobi je 50€

Voditeljica radionice: Mihaela Brijak
Prijaviti se možete na info pultu Apfel Arene ili na email: info@apfelarena.hr
Vidimo se!
Veselimo se zajedničkom slatkom druženju!

PREDSTAVA I PROMOCIJA KNJIGE ZA DJECU "Svakom svoje meni tvoje"
2023-05-13 16:00 - 17:00 | Apfel Arena, Put Volicije 5, Makarska, Hrvatska
Vrlo uspješna predstava za djecu “Svakom svoje meni tvoje” koja je pokupila ovacije publike i kritike te je odigrana više od 20 puta, dobila je svoje tiskano izdanje.
Autor knjige, kao i predstave je Davor Šegota, a oslikao ju je poznati makarski slikar Goran Novović.
Predstava je nastala u koprodukciji makarskih Zlatoustih i CZK Travnik, gdje je i osvojila nagradu za najbolju predstavu u 2022. godini. U predstavi glume Ana Maria Babić, Tea Šarić i Maja Divić koja je ujedno i kostimografkinja.

Program:

16h- druženje i animacija za djecu
17h- Predstava Svakom svoje meni tvoje
18h- Predstavljanje knjige

*ulaz je slobodan, a sav prihod od prodaje knjiga će u suradnji s udrugom Mike biti proslijeđen OŠ Stjepana Ivičevića za nabavku opreme za pomoć pri komuniciranju djeci s poteškoćama u razvoju.

Beau se boji
2023-05-13 20:00 | Apfel Arena, Put Volicije 5, Makarska, Hrvatska
U ovom hrabrom i genijalno “izopačenom” novom filmu redatelja Arija Astera (Hereditary, Midsommar), uspješni poduzetnik Beau (Joaquin Phoenix) kreće u epsku odiseju kako bi stigao kući svojoj majci, suočavajući se usput sa svojim najvećim strahovima.
Ari Aster
2h 59m – US

Karte možete kupiti online na Kino Mediteran Makarska

Drevna mišologija SINK
2023-05-14 18:00 | Apfel Arena, Put Volicije 5, Makarska, Hrvatska
Na daleki put u drevnu Grčku vodi nas mlada i pametna mišica Pattie koja je oduvijek željela postati junakinja. Pattie, uz mačka Sama, starog heroja Jasona i Argonaute, kreće u odvažnu potragu kako bi stanovnicima grada Yolcosa pružila pomoć u izradi kipa grčkog boga mora – Posejdona. U pustolovini života hrabra se mišica suočava s najčudnovatijim i najopasnijim stvorenjima iz doba grčke mitologije.
David Alaux, Eric Tosti, Jean-François Tosti
1h 35m – FR

Karte možete kupiti online na Kino Mediteran Makarska

Masters Handball World Cup
2023-05-18 - 2023-05-21 | Apfel Arena, Put Volicije 5, Makarska, Hrvatska
Svjetski kup rukometnih veterana, originalno igran u Omišu zadnjih 5 godina, ove godine, uz Omiš, dolazi i u Makarsku i to baš u Apfel Arenu!
Ovo natjecanja rukometaša “u najboljim godinama” doživjelo je silnu ekspanziju u kratkom razdoblju, gosti se broje u tisućama, momčadi pristižu iz cijelog svijeta, od Čilea, Hondurasa, Brazila pa sve do Indije…
Naravno, i iz cijele Europe. Očekuje se ogroman broj sudionika, što potvrđuje da samo iz Poljske stiže 20 ekipa te se nevjerojatnom brzinom pune hotelski kapaciteti Omiške i Makarske Rivijere.
Upravo to je Masters Handball World Cup, najveće veteransko natjecanje na svijetu, ne samo u rukometu nego je općenito, svojim ovogodišnjim brojkama, postao među najvećima u svijetu.

Brzi i žestoki 10
2023-05-18 20:00 | Apfel Arena, Put Volicije 5, Makarska, Hrvatska
Deseti film sage Brzi i žestoki posljednje je poglavlje jedne od najpopularnijih globalnih franšiza u kinematografiji, koja je u svom trećem desetljeću još uvijek snažna te predviđena istom glavnom glumačkom postavom i likovima kao na početku.
Tijekom mnogih misija, čak naizgled nemogućih, Dom Toretto (Vin Diesel) i njegova obitelj nadmudrili su i nadmašili svakog neprijatelja na putu. Sada se suočavaju s najsmrtonosnijim protivnikom ikada: zastrašujućom prijetnjom iz prošlosti koja je odlučna razbiti obitelj i uništiti svakoga koga Dom voli.
U filmu Brzi i žestoki 5 iz 2011., Dom i njegova ekipa ubili su zlog brazilskog narkobosa Hernana Reyesa. Nisu znali da je Reyesov sin Dante (Jason Momoa) svjedočio svemu i proveo posljednjih 12 godina smišljajući plan kako natjerati Doma da plati najveću cijenu.
Danteov zaplet raspršit će Domovu obitelj od Los Angelesa do rimskih katakombi, od Brazila do Londona, od Portugala do Antarktika. Stvorit će se novi saveznici i ponovno će se pojaviti stari neprijatelji. Međutim, sve se mijenja kada Dom otkrije da je njegov vlastiti 8-godišnji sin (Leo Abelo Perry, Black-ish) krajnja meta Danteove osvete.
Louis Leterrier
2h 10m – US

Karte možete kupiti online na Kino Mediteran Makarska

Scena Gorica - Pale sam na svijetu
2023-05-19 19:00 | Apfel Arena, Put Volicije 5, Makarska, Hrvatska
Cijena ulaznice 5 €

„Pale sam na svijetu“ djelo je jednog od najvećih pisaca za
djecu, Jensa Sigsgaarda. To je kratka, ali zanimljiva bajka koja govori o dječaku koji, probudivši se jednog jutra, otkriva kako je jedini čovjek na svijetu. Istražujući tim novim očima svijet oko sebe, uživa u novostečenoj slobodi.
Dogodovštine koje doživljava u početku ga vesele, međutim ubrzo shvaća kako veselje koje doživljava nema s kime podijeliti. Na sreću otkriva kako je sve što je doživio bio samo san.

Riječ redateljice
Naša predstava, predstava je o mašti. O kreativnosti. Dječjoj igri. Ne postoji ništa toliko otvoreno, iskreno i nezaustavljivo poput dječje igre. I dok, nažalost, ciku s ulica i parkova zamjenjuju zvukovi igraćih konzola, mi smo odlučili ovom predstavom slaviti upravo igru i stvaranje.
Kako Pale otkriva čari slobode u samoći, naši protagonisti – dječak i djevojčica otkrivaju čari suigre dok od obično-neobičnih predmeta stvaraju cijeli Paletov svijet i više od njega. Zajedno. Nekad posvađani, ali uvijek tu jedno za drugo. U ulozi naratora, komentatora i glumaca oni promišljaju i osjećaju svaku Paletovu zgodu i nezgodu otkrivajući kako ništa u životu
nije crno-bijelo Svijet je šaren. Prepun tramvaja broj 2 koji jure prema nekom Trgu, vatrogasnih kola koja mahnito traže požar i aviona koji mogu odletjeti do mjeseca. Naš je svijet šaren, ako mi tako odlučimo, uzmemo boje i stvorimo ga takvim. Sami. Ili u dvoje. Jer zajedno je ipak ljepše, zar ne?
Tekst:
Jens Sigsgaard
Igraju:
Tomislav Krstanović
Ana Vilenica
Režija/dramatizacija:
Ivana Čoh
Scenografija:
Irena Kraljić
Kostimografija:
Iva Šimunović Lisak

Sonja i bik
2023-05-20 20:00 | Apfel Arena, Put Volicije 5, Makarska, Hrvatska
Kod izglasavanja Zakona o zaštiti životinja, najveća kontroverza vezana je uz borbe bikova. Zagrepčanka Sonja (Judita Franković), vegetarijanka i zagrižena aktivistica, tvrdi da se radi o nepotrebnom nasilju te vlasnike bikova naziva bezdušnicima. U Dalmatinskoj zagori pak nikako ne mogu razumijeti Sonjin stav. Što Sonja više kritizira vlasnike bikova, to vlasnici bikova sve manje cijene Sonju. I – na kraju – zaključe da se Sonja, bez obzira na silnu deklariranu ljubav prema životinjama, ne bi usudila stati pred bika. Padnu oklade, a izazov Sonji nosi mladić Ante (Goran Bogdan), poznat po svojoj moći uvjeravanja…
Vlatka Vorkapić
1h 46m – HR

Karte možete kupiti na Kino Mediteran Makarska

Super Mario Bros. Film SINK
2023-05-21 18:00 | Apfel Arena, Put Volicije 5, Makarska, Hrvatska
Iz Nintenda i Illuminationa dolazi novi animirani film inspiriran svijetom iz popularne igrice. Super Mario Bros. Film su producirali osnivač i izvršni direktor Illuminationa Chris Meledandri i Shigeru Miyamoto iz Nintenda.
U filmu pratimo Maria, Bowsera, Toada, Luigija i Kameka zajedno sa vojskom Koopa i Dry Bonesa. Tu su i ljuti pingvini koje smo redovno sretali u Super Mario video igricama, a mogu se čuti i neki likovi kako govore po prvi puta.
S obzirom na broj obožavatelja Super Maria u svijetu video igara, i generacija koje su odrastale uz njega, Super Mario Bros. Film će nedvojbeno biti jedan od najvećih hitova 2023. godine.
Kraljevstvo gljiva, stižemo!
Aaron Horvath, Michael Jelenic
1h 32m – US

Ulaznice možete kupiti online na Kino Mediteran Makarska

STAND UP COMEDY SHOW - VLATKO ŠTAMPAR - BOLJA POLOVICA
2023-05-23 20:00 | Apfel Arena, Put Volicije 5, Makarska, Hrvatska
CIJENA ULAZNICE:

U PRETPRODAJI 10,50 EURA
NA DAN 12,00 EURA

Ulaznice dostupne na info pultu Apfel Arene
Vlatko Štampar je jedan od najboljih hrvatskih stand up komičara koji uvijek rasprodaje dvorane danima prije nastupa dolazi u Makarsku.
BOLJA POLOVICA – STAND UP COMEDY
Dobro ili zlo? Materijalno ili duhovno?
Kakvi smo kad smo sami? I kakvi smo pred drugima.
Show o lažnim insta-fasadama, iskrivljenim vrijednostima,
tajnama, iskrenosti, sramu i ljubomori.
I zašto je toliko prokleto teško ne buljiti u nudista?
VLATKO ŠTAMPAR
Vlatko već godinama postojano i neumjereno nasmijava ljude, razotkrivajući pritom (vlastito) uvrnuto poimanje svijeta i
bogatu maštu napučenu životinjama koje pričaju (gluposti) i zabranjenim perverzijama koje bi se (izvan konteksta) mogle smatrati kaznenim djelom.
Za one koji ga nisu “probali”, Vlatko će ostati nikad pronađeno utjelovljenje svih onih suludih misli koje svatko od nas pomišlja u onom dijelu uma koji s razlogom ignoriramo.
Za one koji su ga doživjeli, Vlatko je bio i ostaje ventil, pipa, sasvim suludih asocijacija koje u kombinaciji s njegovom nezamjenjivom manirom neizbježno mame smijeh
i čine ga jednim od ponajboljih komičara “na ovim prostorima”. Osim u Mađarskoj.

Praznici na talijanski
2023-06-01 20:00 | Apfel Arena, Put Volicije 5, Makarska, Hrvatska
Komičar Sebastian Maniscalco udružuje snage s dvostrukim dobitnikom Oscara, Robertom De Nirom, u urnebesnoj komediji o obitelji.
Sebastianova zaručnica poziva njegovog osebujnog oca, frizera Salva (De Niro), da provede praznike sa njezinom superbogatom i izuzetno ekscentričnom obitelji (koju tumače Kim Cattrall, Anders Holm, Brett Dier i David Rasche). Vikend se razvija u nešto poput “sukoba kultura”, pokazujući Sebastianu i Salvu što je to zapravo najbolje vezano za obitelj.
Laura Terruso
1h 29m – US

Karte možete kupiti online na Kino Mediteran Makarska.

Tovar
2023-06-03 20:00 | Apfel Arena, Put Volicije 5, Makarska, Hrvatska
Premijerno prikazan u natjecateljskom programu filmskog festivala u Cannesu, gdje je osvojio Nagradu žirija, te je nominiran za Oscara za najbolji međunarodni film 2023. Eo je sivi magarac melankoličnih očiju i znatiželjnog duha koji započinje svoj život kao cirkuski izvođač, no jednoga dana pobjegne na neizvjesno putovanje poljskim i talijanskim provincijama, pritom susrećući različite ljude, dobre i loše.
Jerzy Skolimowski
1h 28m – PL, IT

Karte možete kupiti online na Kino Mediteran Makarska.

Spider-Man: Putovanje kroz Spider-svijet SINK
2023-06-04 18:00 | Apfel Arena, Put Volicije 5, Makarska, Hrvatska
Miles Morales vraća se za sljedeće poglavlje Oscarom nagrađivane Spider-svijet sage.
Nakon ponovnog ujedinjenja s Gwen, Brooklynov prijateljski nastrojeni Spider-Man iz susjedstva katapultira se preko Multiverzuma, gdje susreće tim Spider-ljudi zaduženih za zaštitu njegovog postojanja. Ali kada se heroji sukobe oko toga kako se nositi s novom prijetnjom, Miles se nađe suprotstavljen drugim Spiderima i mora redefinirati što znači biti heroj kako bi mogao spasiti ljude koje najviše voli.
Kemp Powers, Joaquim Dos Santos, Justin K. Thompson
2h 20m – US

Karte možete kupiti online na Kino Mediteran Makarska.

Sportske igre mladih - Dalmatinska završnica Coca Cola kupa
2023-06-10 10:00 - 15:00 | Apfel Arena, Put Volicije 5, Makarska, Hrvatska
Pozivamo vas da nam se pridružite i podržite svoje favorite u dalmatinskoj završnici Coca Cola Kupa na kojoj se u nogometu natječu pobjednici županijskih turnira iz čak četiri dalmatinske županije; Dubrovačko- Neretvanske, Splitsko- Dalmatinske, Šibensko-Kninske i Zadarske županije.
Završnica počinje u 10 sati.
Vidimo se!
Više informacija: https://www.igremladih.hr/bs/coca-cola-cup-raspored/regionalni-turniri

https://makarska-danas.com/regionalna-finala-malonogometnog-coca-cola-cupa-odrzana-u-splitu-i-makarskoj/

https://apfelarena.hr/wp-content/uploads/2023/06/9351f1e6-88e8-408b-a06c-ce258d3ecb20.mp4

Poetica Summer Sonnet Afterwork party
2023-06-16 16:00 | Apfel Arena, Put Volicije 5, Makarska, Hrvatska
GIN COCKTAIL BAR

by Josip Herceg

DJ KARLO

funky ljetni hitovi

POSEBNA PONUDA

riblje i mesne plate za dvije osobe

Dječja predstava Šumska priča
2023-06-23 19:00 | Apfel Arena, Put Volicije 5, Makarska, Hrvatska
U ovom mjuziklu sa 16 songova djeci se daje prilika da osjete empatiju prema šumskim životinjama. Krivolovac postavlja zamke po šumi u koju se uhvati srna. Vilenjak Zimzelen uz pomoć patuljka Buce, mede, zeke i sove oslobodi srnu ali i krivolovca koji je i sam slučajno stao na svoju zamku. Krivolovac obeća da više neće postavljati zamke.
Od srca preporučamo ovaj mjuzikl jer će djeca iz njega izvući mnoge korisne pouke i saznanja.

Cijena ulaznice 5€
Ulaznice su dostupne u pretprodaji na info pultu Apfel Arene.

PRVI-IKAD PICKLEBALL DOGAĐAJ U HRVATSKOJ
2023-06-24 - 2023-06-25 | Apfel Arena, Put Volicije 5, Makarska, Hrvatska
Dođite i pridružite nam se na prvom hrvatskom tečaju pickleballa u Apfel Areni, 24. i 25. lipnja. I najbolja stvar – besplatno je! Samo dođite i igrajte. Oprema i osvježenja su osigurani. Zabava neće završiti na terenu za pickleball.
Pridružite nam se na izletu na Skywalk – Biokovo i jednodnevnom izletu brodom do otoka.

Zašto?
Lako se nauči
Ne zahtjeva posebnu fizičku spremu
Ne predstavlja veliko opterećenje za zglobove
Razvija socijalne vještine
Tijekom našeg događaja s nama će biti Franjo Keškić, certificirani sportski fizioterapeut s FIFA diplomom za nogomet. On će se brinuti o pripremama, pregledima i eventualnim ozljedama.

Barbie
2023-08-06 20:30 | Apfel Arena, Put Volicije 5, Makarska, Hrvatska
Ružičasta avantura koja će oduševiti sve generacije. Barbie i Ken sretno žive i zabavljaju se u šarenom, naizgled savršenom svijetu Barbie Landa. Kada dobiju priliku otići u stvarni svijet, počinju otkrivati prednosti i mane života među ljudima… Jedan od najiščekivanijih filmova godine donosi redateljica Greta Gerwig (Lady Bird, Frances Ha), a glavne uloge tumače Margot Robbie i Ryan Gosling, uz podršku brojnih drugih glumačkih zvijezda, poput Willa Ferrella, Kate McKinnon, Simu Liu, Michaela Cere, Americe Ferrere.
Greta Gerwig
1h 54m – ABD

Ulaznice možete kupiti online na Kino Mediteran.

Dječja predstava "Vremenaste igre"
2023-08-18 19:00 | Apfel Arena, Put Volicije 5, Makarska, Hrvatska
Čarolija kazališta uz ples vjetra s oblacima
Mali Teatar
Od čega su napravljeni oblaci? Kako nastaje kiša?
Kako se možemo igrati s vjetrom?
U ovoj nezaboravnoj edukativnoj avanturi Tata Slikovnica odgovara na brojna pitanja koja muče Tetu Tenu / Tetu NeMirnu. Ona bi željela doprijeti do oblaka i igrati se s njima…
Što je sve potrebno da bi se to ostvarilo, doznajte u čarobnoj meteorološkoj predstavi rađenoj prema slikovnicama Zorana Vakule!
Jednako kao što oblaci mijenjaju oblike, kao što vjetar nosi promjenu, a voda se pretvara iz jednog oblika u drugi, u predstavi istražujemo mogućnosti transformacije scenskih elemenata.
Ovo je treća predstava u suradnji Tate Slikovnice i Zorana Vakule, čime se stvara jedinstven serijal za djecu u Hrvatskoj, nezaobilazan u promicanju svijesti o okolišu i povezanosti čovjeka s prirodom.
Objedinjujući dramsku, literarnu i glazbenu umjetnost, predstave Tate Slikovnice potiču djecu na čitanje, razvoj mašte i kreativnosti, te pomažu socioemocionalni i razvoj komunikacijskih vještina.
Karte su u pretprodaji na info pultu Apfel Arene po cijeni od 6,00 €.

Zvuk slobode
2023-09-21 20:00 | Apfel Arena, Put Volicije 5, Makarska, Hrvatska
Nakon što je spasio dječaka od trgovaca djecom, američki vladin agent Timothy Ballard saznaje da je dječakova sestra još uvijek u zatočeništvu i odlučuje krenuti u opasnu misiju kako bi je spasio. Dok vrijeme ističe, Tim daje otkaz na poslu i odlazi na put duboko u kolumbijsku džunglu, stavljajući život na kocku kako bi je spasio… Film je inspiriran istinitim događajima.
Alejandro Monteverde
2h 11m – US

Ulaznice možete kupiti online na Kino Mediteran Makarska

Pelikan
2023-09-23 20:00 | Apfel Arena, Put Volicije 5, Makarska, Hrvatska
Nogometaš Josip u toplicama se oporavlja od ozljede koljena koja mu ozbiljno ugrožava karijeru. Vrijeme provodi vježbajući s fizioterapeutom i primajući posjete sada već skoro bivše djevojke i bivšeg najboljeg prijatelja. Proživljava krizu identiteta i ima potrebu ponovno otkriti tko je on zapravo. Kada slučajno zaluta na prodajnu konferenciju koja se održava u hotelu i tamo ga zamijene s nekim drugim, Josip prihvaća novi identitet i počinje istraživati život iz drugačije perspektive…Humorna drama u režiji Filipa Herakovića premijerno je prikazana naTalinn Black Nights Film Festivalu, gdje je nagrađena posebnom nagradom žirija
Filip Heraković
1h 27m – HR

Ulaznice možete kupiti online na Kino Mediteran Makarska

Mia i ja - SINK
2023-09-24 18:00 | Apfel Arena, Put Volicije 5, Makarska, Hrvatska
Djevojčica Mia otkriva čarobni kamen i kreće na uzbudljivo putovanje do najudaljenijih otoka Centopije, u čarobni svijet vilenjaka, jednoroga i zmajeva, kako bi oblikovala vlastitu sudbinu…
Adam Gunn
1h 25m – DE, AU, BE

Ulaznice možete kupiti online na Kino Mediteran Makarska

Ubojstvo u Veneciji
2023-09-28 20:00 | Apfel Arena, Put Volicije 5, Makarska, Hrvatska
Detektiv Hercule Poirot je u mirovini i živi povučeno u Veneciji. Nakon što je pozvan na neobičnu mističnu seansu, negoduje no odlazi. Kada je jedan od gostiju ubijen u palači u kojoj se održava seansa, Poirot je primoran vratiti se iz mirovine i ponovo upotrijebiti svoje svjetski poznate detektivske vještine kako bi istražio skriveni svijet tajni i probudio neke duhove zaboravljene prošlosti…
Kenneth Branagh vraća se sa svojim zadivljujućim portretom detektiva Herculea Poirota u najnovijoj adaptaciji bezvremenske Agathe Christie.
Kenneth Branagh
1h 53m – US

Zatvor 77
2023-09-30 20:00 | Apfel Arena, Put Volicije 5, Makarska, Hrvatska
Manuel je mladi računovođa koji u zatvoru čeka suđenje zbog optužbi za pronevjeru novca, uz mogućnost kazne od 20 godina. Suočen sa stravičnim uvjetima života u zatvoru, započinje pobunu i postaje vođa pokreta ujedinjenja svih zatvorenika u borbi za pravdu i promjenu zatvorskih zakona.
Dinamični triler inspiriran stvarnim događajima donosi španjolski redatelj Alberto Rodriguez, redatelj filma Močvara (La isla mínima, 2014.) jednog od najpopularnijih i najposjećenijih filmova u povijesti Festivala mediteranskog filma Split. Film je svjetsku premijeru imao na festivalu u San Sebastianu.

Alberto Rodriguez
2h 5m – ES

Psići u ophodnji: Moćni film - SINK
2023-10-01 18:00 | Apfel Arena, Put Volicije 5, Makarska, Hrvatska
Nakon što su prije dvije godine osvojili gledatelje, omiljeni psići vraćaju se u najvećoj pustolovini dosad!
Čarobni meteor padne na Adventure City i psićima podari supermoći zbog čega oni postaju Moćni psići. Nevolja nikad ne spava pa su tu naravno i zlikovaci koji im želi preoteti novostečene moći. Oni se, naravno, žele domoći supermoći pod svaku cijenu, a to uključuje dobrobit cijelog Adventure Cityja i njegovih stanovnika. Psići će morati surađivati kao nikad prije, a najmanja među njima, Skye, morat će naučiti vjerovati u sebe. Tu je i najnovija članica ekipe, Liberty, koja hrabro surađuje sa svojom novom ekipom.

Cal Brunker
1h 30m – US

Pravednik 3: Konačno poglavlje
2023-10-05 20:00 | Apfel Arena, Put Volicije 5, Makarska, Hrvatska
U finalnom nastavku trilogije, Robert Mccall (Denzel Washington) je umirovljen s pozicije vladinog plaćenika i živi u južnoj Italiji gdje pokušava okrenuti leđa prošlosti. Kada shvati da su ljudi s kojima se tamo zbližio pod jarmom lokalnog mafijaša, zna da pod svaku cijenu mora spriječiti mafiju i spasiti svoje prijatelje…

Antoine Fuqua
1h 49m – US

STAND UP COMEDY SHOW - VLATKO ŠTAMPAR - ZABEZEKNUT
2023-10-06 20:00 | Apfel Arena, Put Volicije 5, Makarska, Hrvatska
Vlatko Štampar je jedan od najboljih hrvatskih stand up komičara koji uvijek rasprodaje dvorane danima prije nastupa .
STAND UP COMEDY SHOW – ZABEZEKNUT
Dragi ljudi kao što vidite, stvari se generalno raspadaju.
Laganja, muljanja, ubojstva, krađe i varanja, plus zabrane, strah i novo normalno. Sve znate.
Ali treba gledati stvari sa svjetlije strane. Treba ne razmišljati o tome.
Kako? Jednostavno. Zabezekneš nekog nečim dobrim.
Vlatko
TKO JE VLATKO ŠTAMPAR?
Za one koji ga nisu “probali”, Vlatko će ostati nikad pronađeno utjelovljenje svih onih suludih misli koje svatko od nas pomišlja u onom dijelu uma koji s razlogom ignoriramo. Za one koji su ga doživjeli, Vlatko je bio i ostaje ventil, pipa, sasvim suludih asocijacija koje u kombinaciji s njegovom nezamjenjivom manirom neizbježno mame smijeh i čine ga jednim od ponajboljih komičara “na ovim prostorima”. Osim u Mađarskoj.
CIJENA ULAZNICE: U PRETPRODAJI 10,00 EURA NA DAN 12,00 EURA
PRODAJA ULAZNICA :
➡ 𝗔𝗽𝗳𝗲𝗹 𝗔𝗿𝗲𝗻𝗮 – Put Volicije 5 //
Radno vrijeme: Pon – Ned 08:00 – 22:00

Bolesnica
2023-10-07 20:00 | Apfel Arena, Put Volicije 5, Makarska, Hrvatska
Konobarica Signe i umjetnik Thomas narcisoidni su par u kompetitivnoj i nezdravoj vezi, koja se dodatno intenzivira kada Thomasu iznenada poraste popularnost u svijetu suvremene umjetnosti. Kao odgovor na njegovu slavu, Signe se očajnički pokušava predstaviti kao zanimljivija osoba i privući veću pažnju u društvu, pritom koristeći sve radikalnije metode…Satirična crna komedija debitantski je film norveškog redatelja Kristoffera Borglija, premijerno prikazan u sklopu programa Un Certain Regardna Cannes Film Festivalu.

Kristoffer Borgli
1h 37m – NO

Vrapčić Richard 2 - SINK
2023-10-08 18:00 | Apfel Arena, Put Volicije 5, Makarska, Hrvatska
Uživajući u zimovanju na Velikom jezeru u sjevernoj Africi, Richard saznaje da mu ovaj put neće biti povjerena tako časna i odgovorna misija da vodi let jata roda kući na sjever. Ne želeći se s time pomiriti, bježi na samostalno putovanje puno opasnosti i avantura. Na putu, Richard će se susresti s jatom vrabaca u nevolji koje će uhvatiti zle ptice marabu. Da bi stekle slobodu, ptice će se morati ujediniti u prijateljski tim, pokazati hrabrost i domišljatost…

Benjamin Quabeck, Mette Tange
1h 24m – DE, BE
